ဒေဝီသန့်စင်

ဒေဝီသန့်စင် သည် သီပေါမင်းနှင့် နန်းမတော်ဘုရား စုဘုရားလတ်တို့၏မြစ်တော်၊ အရှင်ထိပ်စု မြတ်ဘုရားကလေးနှင့် မြောက်သားတော် ကိုကိုနိုင်တို့၏မြေးတော်၊ မင်းသားအောင်ဇေ (တော်ဘုရားလေး) နှင့် မြောက်သားတော် ခင်မေတို့၏ သမီးတော် မင်းသမီးတစ်ပါးဖြစ်ပါသည်။ ငယ်ဘဝနှင့် ပညာ‌ရေး ၁၉၄၇ ခု၊ ဇန်နဝါရီလ ​၂ရက်တွင် မွေးသည်။ တဦးတည်းသော သမီးဖြစ်၏။ ၁၉၇၀ ပြည့်တွင် ရန်ကုန်ဝိဇ္ဇာသိပ္ပံတက္ကသိုလ်မှ ရုက္ခဗေဒဖြင့် ဘွဲ့ရသည်။ နောက် ဂေဟဗေဒဖြင့် မဟာဘွဲ့ ယူ၏။ သက်မွေးဝမ်းကြောင်း ၁၉၇၂ ခုမှ ၁၉၉၀ ပြည့် ကာလအတွင်း ဆည်မြောင်းဦးစီးဌာနတွင် ဓာတ်ခွဲခန်းမှူးအဖြစ် တာဝန်ထမ်းသည်။ စာပေရေးရာ လှုပ်ရှားမှုများ ၂၀၀၂ ခုတွင် စာစရေးသည်။ စံပယ်ဖြူ၊ ရနံ့သစ်၊ ချယ်ရီ၊ Wellness မဂ္ဂဇင်းတို့တွင် ဖြစ်သည်။ နောက် စိမ်းရောင်စို စာပေထုတ်ဝေရေး လုပ်ကာ အောင်ပယ်လယ် လူမှုပတ်ဝန်းကျင်မဂ္ဂဇင်း အယ်ဒီတာချုပ်ဖြစ်လာသည်။ ကျော်ကြားမှုအရင်းခံ မင်းသမီးသည် ကုန်းဘောင်ဆက်မောင်နှမများအသင်း၏ ကြီးကြပ်သူအဖွဲ့ဝင်အဖြစ် တာဝန်ထမ်းဆောင်လျက်ရှိပါသည်။ သူမသည် မြန်​မာနိုင်​ငံ၏ ပတ်​ဝန်းကျင်​ထိန်းသိမ်းရေးလှုပ်ရှားမှုအဖွဲ့၏ ​ခေါင်း​ဆောင် ​ဖြစ်​ပါသည်။ ထို့သို့ဖြစ်စေသည့် အကြောင်းအရင်းခံမှာ သူမ၏ သဘာဝပတ်ဝန်းကျင်သဘောထားကြောင့်ဖြစ်ပါသည်။ သဘာဝပတ်ဝန်းကျင်ထိန်းသိမ်းရေးနှင့် ပတ်သက်လျှင် သူမသည် မြန်မာနိုင်ငံအတွက်သာမက ကမ္ဘာကြီးတစ်ခုလုံးအတွက်ပါ ထိန်းသိမ်းပေးချင်သူတစ်ဦးဖြစ်သည်မှာ ငြင်းဖွယ်ရာမရှိပေ။ ထိုသို့သောအချက်များကြောင့် "စိမ်းလန်း​သောမင်းသမီး"ဟု တင်စား​ခေါ်​ဝေါ်ခြင်းခံရသည်​။ ဧရာဝတီမြစ်ကို ဖြစ်ပေါ်စေသည့် မြစ်နှစ်စင်းဆုံရာ မြစ်ဆုံ၌ တည်ဆောက်မည့် မြစ်ဆုံဆည် စီမံကိန်းကို ပြင်းပြင်းထန်ထန် ကန့်ကွက်ခဲ့သူတစ်ဦးလည်း ဖြစ်ပါတယ်။ ကိုးကား ကဏ္ဍ:သက်ရှိထင်ရှားပုဂ္ဂိုလ်များ Category:မြန်မာ မင်းမျိုးမင်းနွယ်များ ကဏ္ဍ:ကုန်းဘောင်ခေတ် ကဏ္ဍ:၁၉၄၇ မွေးဖွားသူများ